Jegyzőkönyv

Készült: Délegyháza Község Önkormányzata Képviselő-testülete 2017. március 28. napján 17:45 órakor a Polgármesteri Hivatalban megtartott rendkívüli nyílt ülésén.

|  |  |
| --- | --- |
| Jelen vannak a jelenléti ív szerint:  | dr. Riebl Antal – polgármesterSzilveszter Lajos – alpolgármesterBednárik László – képviselőDarabos Zsuzsanna – képviselőGörbe István – képviselőVálóczi Tünde – képviselő |
|  |  |
|  |  |
|  | dr. Molnár Zsuzsanna – jegyző |
|  |  |
|  |  |

Hiányzik:– Jakus Lászlóné – képviselő igazoltan távol.

dr. Riebl Antal köszönti a megjelenteket, megnyitja az ülést, megállapítja, hogy a Képviselő-testület 6 fővel határozatképes, a jegyzőkönyv hitelesítésére felkéri Darabos Zsuzsanna és Görbe István képviselőket.

dr. Riebl Antal szavazásra teszi fel a javaslatot.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

61/2017.(III.28.) számú képviselő-testületi határozat

Délegyháza Község Önkormányzat Képviselő-testülete a 10/2011.(II.16.) önkormányzati rendelet 24. § (3) bekezdése c) pontja alapján a jegyzőkönyv hitelesítésére Darabos Zsuzsanna és Görbe István képviselőket választja meg.

Határidő: azonnal

Felelős: Képviselő-testület

dr. Riebl Antal tolmácsolja Kis R. Sándor katolikus plébános meghívását április 8-ára, amikor is a templom kerámia domborművét avatják.

dr. Riebl Antal javasolja, hogy a Képviselő-testület a meghívóban szereplő napirendi pontokat, és azzal azonos sorrendben tárgyalja.

dr. Riebl Antal szavazásra teszi fel a napirendi pontokat.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

62/2017.(III.28.) számú képviselő-testületi határozat

Délegyháza Község Önkormányzat Képviselő-testülete a rendkívüli nyílt ülés napirendi pontjának megtárgyalását elfogadja az alábbiak szerint:

1./ Víziállás ügyek

2./ Közutakkal kapcsolatos ügyek

3./ Ingatlanügyek

4./ Támogatási kérelmek

5./ SZMSZ módosítása

6./ Egyéb településfejlesztési és településüzemeltetési ügyek

Határidő: azonnal

Felelős: Képviselő-testület

1./ Víziállás ügyek – előadó: dr. Riebl Antal

1.1. JUHÁSZ PÉTER STÉG FENNMARADÁSI ENGEDÉLY KÉRELME

dr. Riebl Antal ismerteti Juhász Péter ………….. szám alatti lakos a III. tóban elhelyezett víziállás fennmaradását, valamint mederhasználati szerződésének meghosszabbítási kérelmét, melyet a Pénzügyi Bizottság támogat.

dr. Riebl Antal szavazásra teszi fel az határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

63/2017.(III.28.) számú képviselő-testületi határozat

Délegyháza Község Önkormányzat Képviselő-testülete megtárgyalta Juhász Péter (………… szám alatti lakos) víziállás fennmaradási, valamint mederhasználati szerződés-hosszabbítási engedély kérelmét – mely kérelem saját 1/1 arányú tulajdonában lévő, Délegyháza 782 hrsz-ú (természetben: 2337 Délegyháza, Óbudai telep 63.) ingatlan előtt a Délegyházi III. számú tavon elhelyezett (Délegyháza Község Önkormányzat 1/1 arányú tulajdonában lévő Délegyháza 800 hrsz-ú parti sétányhoz csatlakozó) víziállás fennmaradására irányul -, s önkormányzati hatósági jogkörében eljárva

a víziállás fennmaradásához, valamint a mederhasználati szerződés meghosszabbításához hozzájárul, az alábbi feltételek betartása mellett:

1. A határozat tárgyát képező víziállásra az Önkormányzat (továbbiakban: Medertulajdonos) külön rendeletében szabályozott mederhasználati szerződést köt a Kérelmezővel. A mederhasználati szerződésben rögzítésre kerülnek víziállás és a víziállás előtti partszakasz használatával kapcsolatos jogok és kötelezettségek.
2. Partszabályozási vagy mederfenntartási munkák akadálytalan elvégzése érdekében a Kérelmező köteles – felhívásra – a víziállást ideiglenesen vagy véglegesen, kártalanítás nélkül (az engedély érvényességi időtartamán belül is) a mederből eltávolítani.
3. A felépítmény nélküli víziálláson semmiféle hozzá nem tartozó tárgy nem tárolható, azon (korlát, ülőpad, ülőpadot lefedő mobil esőtető kivételével) tartósan nem rögzíthető.
4. A víziálláshoz vezető parti lejárót úgy kell kialakítani, hogy az a természetes part állékonyságát vagy partvédőmű állagát ne veszélyeztesse, a parti nádas állományát ne veszélyeztesse. A parti lejárót és környezetét lezárni és lekeríteni tilos.
5. A víziálláson jól láthatóan és maradandóan fel kell tüntetni az engedélyes (Kérelmező) nevét, valamint a víziállás nyilvántartási számát.
6. A víziállás nem rendeltetésszerű használata, illetve nem megfelelő karbantartása esetén a Kérelmező kártalanítás nélkül – felhívásra – köteles a víziállást a mederből eltávolítani.
7. A Kérelmező folyamatosan köteles gondoskodni a víziállás biztonságos megközelíthetőségének, a víziállás biztonságos használatának feltételeiről.
8. A víziállás tervezett átalakításához köteles engedélyt kérni a meder tulajdonosától.
9. A Kérelmező köteles betartani a vizek tisztaságára, a vízi- és parti növényzet védelmére, a parti terület köztisztaságára vonatkozó külön jogszabályokat.

A fenti feltételek betartása mellett a víziállás használatát a Kérelmezőnek – a hatályos rendeletnek megfelelően – a szerződés megkötésétől számított öt évig engedélyezem.

Jelen határozat ellen a kézbesítését követő 30 napon belül keresettel lehet élni a Budapest Környéki Közigazgatási és Munkaügyi Bíróságon.

Indokolás

Juhász Péter (………………... szám alatti lakos) kérelemmel fordult Délegyháza Község Önkormányzat Képviselő – testülete felé, melyben az általa a III. számú tóban jogszerűen elhelyezett, önkormányzati nyilvántartásba vett stégjéhez kéri a Képviselő - testület fennmaradási, valamint mederhasználati szerződés-hosszabbítási engedélyét. A kérelem tartalmát, a helyszín térképkivonatát, a tulajdonviszonyokat, valamint a kérelemhez csatolt iratokat és az önkormányzat nyilvántartását megvizsgálva megállapítható, hogy a víziállás kérelmezett fennmaradása az önkormányzati tulajdonú vizeken (bányatavakon) víziállások létesítésének és fenntartásának, valamint mederhasználatának szabályozásáról szóló módosításokkal egységes szerkezetű 5/2009. (II.18.) rendeletben (továbbiakban: Rendelet) előírt feltételeknek megfelel, a Rendelet korlátozó-tiltó rendelkezéseibe nem ütközik.

A fenti tényállás, valamint a hivatkozott jogszabályok alapján Délegyháza Község Önkormányzat Képviselő-testülete a határozatát a 2004. évi CXL. törvényben szabályozott eljárásban hozta meg.

A jogorvoslati jogot a 2004. évi CXL. törvény 100. § (1) és (2) bekezdése biztosítja.

Határidő: azonnal

Felelős: Polgármester

1.2. NAGY JÓZSEF SÁNDOR 397 HRSZ-Ú INGATLAN ELŐTT A II. TÓBAN ELHELYETT STÉG FENNMARADÁSI, NÉVÁTÍRÁSI ÉS SZERZŐDÉS-HOSSZABÍTÁSI ENGEDÉLY KÉRELME

dr. Riebl Antal ismerteti Nagy József Sándor kérelmét, melyben a Délegyháza Kéktó sétány 34. ingatlan előtt a II. számú tóban elhelyezett, víziállására szeretne fennmaradási engedélyt, névátírást, valamint mederhasználati szerződés-hosszabbítást kérni. A Pénzügyi Bizottság a kérelmet támogatja.

dr. Riebl Antal szavazásra teszi fel az határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

64/2017.(III.28.) számú képviselő-testületi határozat

Délegyháza Község Önkormányzat Képviselő-testülete megtárgyalta Nagy József Sándor (……………... szám alatti lakos) víziállás fennmaradási engedély kérelmét – mely kérelem a saját 2/4 arányú tulajdonában lévő Délegyháza 397 hrsz-ú ingatlan előtt a délegyházi II. számú tavon elhelyezett (Délegyháza Község Önkormányzat tulajdonában lévő 396 hrsz-ú sétányhoz közvetlenül csatlakozó) víziállás fennmaradására, mederhasználati szerződésének névátírására és meghosszabbítására irányul -, s önkormányzati hatósági jogkörében eljárva

a víziállás fennmaradásához és a mederhasználati szerződés meghosszabbításához hozzájárul, az alábbi feltételek betartása mellett:

1. **A határozat tárgyát képező víziállásra az Önkormányzat (továbbiakban: Medertulajdonos) külön rendeletében szabályozott mederhasználati szerződést köt a Kérelmezővel. A mederhasználati szerződésben rögzítésre kerülnek víziállás és a víziállás előtti partszakasz használatával kapcsolatos jogok és kötelezettségek.**
2. **Partszabályozási vagy mederfenntartási munkák akadálytalan elvégzése érdekében a Kérelmező köteles – felhívásra – a víziállást ideiglenesen vagy véglegesen, kártalanítás nélkül (az engedély érvényességi időtartamán belül is) a mederből eltávolítani.**
3. **A felépítmény nélküli víziálláson semmiféle hozzá nem tartozó tárgy nem tárolható, azon (korlát, ülőpad, ülőpadot lefedő mobil esőtető kivételével) tartósan nem rögzíthető.**
4. **A víziálláshoz vezető parti lejárót úgy kell kialakítani, hogy az a természetes part állékonyságát vagy partvédőmű állagát ne veszélyeztesse, a parti nádas állományát ne veszélyeztesse. A parti lejárót és környezetét lezárni és lekeríteni tilos.**
5. **A víziálláson jól láthatóan és maradandóan fel kell tüntetni az engedélyes (Kérelmező) nevét, elérhetőségét, valamint a víziállás nyilvántartási számát.**
6. **A víziállás nem rendeltetésszerű használata, illetve nem megfelelő karbantartása esetén a Kérelmező kártalanítás nélkül – felhívásra – köteles a víziállást a mederből eltávolítani.**
7. **A Kérelmező folyamatosan köteles gondoskodni a víziállás biztonságos megközelíthetőségének, a víziállás biztonságos használatának feltételeiről.**
8. **A víziállás tervezett átalakításához köteles engedélyt kérni a meder tulajdonosától.**
9. **A Kérelmező köteles betartani a vizek tisztaságára, a vízi- és parti növényzet védelmére, a parti terület köztisztaságára vonatkozó külön jogszabályokat.**

A fenti feltételek betartása mellett a víziállás használatát a Kérelmezőnek – a hatályos rendeletnek megfelelően – a szerződés megkötésétől számított öt évig engedélyezem.

Jelen határozat ellen a kézbesítését követő 30 napon belül keresettel lehet élni a Budapest Környéki Közigazgatási és Munkaügyi Bíróságon.

Indokolás

Nagy József Sándor (……………... szám alatti lakos) kérelemmel fordult Délegyháza Község Önkormányzat Képviselő – testülete felé, melyben a II. számú tóban elhelyezett, nyilvántartásunkban II/7 (292-27/2005.) számon szereplő stéghez kéri a Képviselő - testület fennmaradási (mederhasználati szerződés – meghosszabbítási és névátírási) engedélyét. A kérelem tartalmát, a helyszín térképkivonatát, a tulajdonviszonyokat, valamint a kérelemhez csatolt iratokat és az önkormányzat nyilvántartását megvizsgálva megállapítható, hogy a víziállás kérelmezett fennmaradása az önkormányzati tulajdonú vizeken (bányatavakon) víziállások létesítésének és fenntartásának, valamint mederhasználatának szabályozásáról szóló módosításokkal egységes szerkezetű 5/2009. (II.18.) rendeletben (továbbiakban: Rendelet) előírt feltételeknek megfelel, a Rendelet korlátozó-tiltó rendelkezéseibe nem ütközik.

A fenti tényállás, valamint a hivatkozott jogszabályok alapján Délegyháza Község Önkormányzat Képviselő-testülete a határozatát a 2004. évi CXL. törvényben szabályozott eljárásban hozta meg.

A jogorvoslati jogot a 2004. évi CXL. törvény 100. § (1) és (2) bekezdése biztosítja.

Határidő: azonnal

Felelős: Polgármester

2. KÖZUTAKKAL KAPCSOLATOS ÜGYEK – előadó: dr. Riebl Antal

2.1. FORGALOMSZABÁLYOZÁS

2.1. 1. RÁKÓCZI UTCA FORGALOMCSILLAPÍTÁS, SEBESSÉGKORLÁTOZÁS ÜGYE

dr. Riebl Antal elmondja, hogy a lakosság kérése, hogy a Rákóczi utca Európa és Deák Ferenc utcák közötti szakaszára szalagkorlátot helyezzen ki az önkormányzat. Az ott közlekedő gyalogosok veszélyeztetése miatt valamint kérik, hogy a Rákóczi utca teljes hosszában, – a baloldalra leágazó zsákutcák falu felöli oldalán – kerüljön kihelyezésre az úttest teljes szélességét lefogó fekvőrendőr. A Pénzügyi Bizottság a kérelmet a szalagkorlát kihelyezése, valamint a hídon lévő forgalomcsillapító küszöb javítása tekintetében támogatja, de a fekvőrendőrök kihelyezését nem tartja indokoltnak

dr. Riebl Antal szavazásra teszi fel a fentieknek megfelelő határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

65/2017.(III.28.) számú képviselő-testületi határozat

Délegyháza Község Önkormányzatának Képviselő-testülete – mint a Délegyháza helyi közút kezelője – úgy dönt, hogy a Bejelentők által kért szalagkorláttal vagy más egyéb eszközök kihelyezésével (oszlopok) a járdát és az úttestet elválasztja egymástól az Európa utca és a Deák Ferenc u. közötti területen.

Képviselő testület úgy dönt, hogy a hídon meglévő forgalomcsillapító küszöböt kijavíttatja, de az utcán több forgalomcsillapító kihelyezését nem látja indokoltnak.

Határidő: 2017. április 20.

Felelős: Községgondnokság

2.1.2. JÓZSEF ATTILA U. FORGALOMCSILLAPÍTÁSSAL KAPCSOLATOS KITÁBLÁZÁS ÜGYE

dr. Riebl Antal elmondja, hogy a Jókai utca új lakója kéri, hogy a József Attila utcában található forgalomcsillapító küszöböt táblázza ki és a küszöbön lévő csorbulásokat, hibákat (széleken) javítsa ki a Községgondnokság. A Pénzügyi Bizottság a kérelmet támogatja.

dr. Riebl Antal szavazásra teszi fel az határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

66/2017.(III.28.) számú képviselő-testületi határozat

Délegyháza Község Önkormányzatának Képviselő-testülete – mint a Délegyháza helyi közút kezelője – úgy dönt, hogy a József Attila utcában lévő forgalomcsillapító küszöböt „Bukkanó” közúti táblával látja el. Felkéri Községgondnokságát, hogy a küszöb hibáit korrigálja.

A tábla kihelyezése az alábbi költségekkel jár:

1 db tábla 6.000.-Ft +ÁFA, 1 db oszlop: 5.900.-Ft +ÁFA 2 db bilincs/ tábla: 1000.-Ft/

 1 tábla összesen:12.900-Ft +ÁFA

Bruttó 32.766.-Ft

Határidő: 2017. április 20.

Felelős: Községgondnokság

2.1.3. TAVIRÓZSA UTCA ZSOMBÉKOS KÖZ ÖSSZEKÖTŐ PARTI ÚT FORGALOMCSILLAPÍTÉS ÜGYE

dr. Riebl Antal elmondja, hogy közmeghallgatáson is felmerült, hogy a Tavirózsa utca – Zsombékos köz utcákat összekötő parti úton a forgalmi rend kialakítását meg kell határozni. A Községgondnokság javaslata, hogy a Tavirózsa utca - Zsombékos köz utcákat összekötő tóparti útra „Behajtani tilos” közlekedési táblát helyezzenek ki „kivéve motorkerékpár és kerékpár” kiegészítő táblával. Így a Tavirózsa Paprika köz sarokra 1 db „Zsákutca” tábla is kihelyezésre kerülne a Tavirózsa utcára vonatkozóan. A Pénzügyi Bizottság a kérelmet támogatja.

dr. Riebl Antal szavazásra teszi fel az határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

67/2017.(III.28.) számú képviselő-testületi határozat

Délegyháza Község Önkormányzatának Képviselő-testülete – mint a Délegyháza helyi közút kezelője – úgy dönt, hogy a Tavirózsa utca - Zsombékos köz utcákat összekötő tóparti útra mindkét irányból

„ Behajtani tilos” közlekedési táblát helyez el „kivéve motorkerékpár és kerékpár” kiegészítő táblával.

A Tavirózsa Paprika köz sarokra 1 db „Zsákutca” tábla kerül kihelyezésre a Tavirózsa utcára vonatkozóan.

A táblák kihelyezése az alábbi költségekkel jár:

1 db „Behajtani tilos” tábla 6.000.-Ft +ÁFA, 1 db „Kivéve motorkerékpár, bicikli” kiegészítő tábla: 2.500.-Ft +ÁFA,1 db oszlop: 5.900.-Ft +ÁFA 4 db bilincs/ tábla: 2000.-Ft/

1 tábla kiegészítőkkel: 16.400-Ft +ÁFA

2 tábla kiegészítőkkel összesen:32.800.-Ft + ÁFA= bruttó 41.656.-Ft

1 db „Zsákutca” tábla 7.000.-Ft +ÁFA, 1 db oszlop: 5.900.-Ft +ÁFA 2 db bilincs/ tábla: 1000.-Ft/

1 tábla kiegészítőkkel összesen: 13.900.-Ft + ÁFA= bruttó 17.653.-Ft

Összesen: 46.700.-Ft +ÁFA

Bruttó 59.309.-Ft

Határidő: 2017. április 20.

Felelős: Községgondnokság

2.1.4. GALLA TANYA FORGALOMCSILLAPÍTÁS ÜGYE

dr. Riebl Antal elmondja, hogy lakossági bejelentés érkezett, hogy a Galla tanyáról a Gacs sor felé elő úton a kamionok gyorshajtását valamilyen eszközzel igyekezzen az önkormányzat megakadályozni.

Szilveszter Lajos alpolgármester úr kútgyűrűk kihelyezését javasolja, mivel a burkolatlan felület nem teszi lehetővé egyéb forgalomcsillapítási eszköz kialakítását. A kútgyűrűket az út váltakozó oldalára, fényvisszaverő festéssel és „Útszűkület” jelzőtáblákkal kitáblázva szeretnénk kihelyezni.

dr. Riebl Antal szavazásra teszi fel az határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

68/2017.(III.28.) számú képviselő-testületi határozat

Délegyháza Község Önkormányzatának Képviselő-testülete – mint a Délegyháza helyi közút kezelője – úgy dönt, hogy Bejelentő előtt és által kért Galla tanyai útszakaszra szükség szerinti darabszámú kútgyűrűk kihelyezésével igyekszik az arra járó kamionforgalmat csillapítani. Az aknagyűrűk kihelyezését „Útszűkület „közúti jelzőtáblával látja el, valamint 2 db 55x33 cm-es szöveges tájékoztató táblát is elhelyez az alábbi felirattal:

„ Délegyháza Község Önkormányzata által kihelyezett „Útszűkület”, amely az itt élő emberek nyugalmának biztosítása érdekében a kamionforgalmat kívánja csillapítani.”

A tábla kihelyezése az alábbi költségekkel jár:

2 db „Útszűkület” tábla 3.500.-Ft +ÁFA/ db = 7.000.-Ft + ÁFA

2 db oszlop: 5.900.-Ft +ÁFA/ db = 11.800.-Ft +ÁFA

 4 db bilincs: 500.-Ft+ ÁFA/ db = 2.000.-Ft +ÁFA

2 db 55x30 cm-es szöveges tábla: 6.000.-Ft+ÁFA/ db = 12.000.-Ft + ÁFA

Összesen: 32.800.-Ft +ÁFA

Bruttó 41.656.-Ft

Határidő: 2017. április 20.

Felelős: Községgondnokság

2.1.5. PETŐFI UTCA FORGALOMCSILLAPÍTÁS ÜGYE

dr. Riebl Antal elmondja, hogy a közmeghallgatáson Léhmann Antal jelezte, hogy a Petőfi utcában meglévő forgalomcsillapítási küszöböket (fekvőrendőröket) vizsgálja felül az önkormányzat községgondnoksága és annak eredményétől függően döntsön további sorsáról.

Szilveszter Lajos elmondja, hogy a Petőfi utca forgalomcsillapítása megfelel a törvényi rendelkezésnek. A lakosok részéről nem érkezett panasz.

dr. Riebl Antal javasolja, hogy az utca elejére kerüljön ki a bukkanókat jelző tábla. A javaslatot a Pénzügyi Bizottság támogatja.

dr. Riebl Antal szavazásra teszi fel az határozati javaslatot, miszerint Délegyháza Község Önkormányzatának Képviselő-testülete – mint a Délegyháza helyi közút kezelője – felkéri Községgondnokságát, hogy a Petőfi utcában lévő forgalomcsillapító küszöböket vizsgálja meg arra vonatkozóan, hogy szabványosak- e, és amennyiben szabványosak, úgy a Petőfi utca elejére mindkét irányból „bukkanó” táblákat helyezze ki.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

69/2017.(III.28.) számú képviselő-testületi határozat

Délegyháza Község Önkormányzatának Képviselő-testülete – mint a Délegyháza helyi közút kezelője – felkéri Községgondnokságát, hogy a Petőfi utcában lévő forgalomcsillapító küszöböket vizsgálja meg arra vonatkozóan, hogy szabványosak- e, és amennyiben szabványosak, úgy a Petőfi utca elejére mindkét irányból „bukkanó” táblákat helyezze ki.

Határidő: 2017. április 20.

Felelős: Képviselő- testület, Alpolgármester, Községgondnokság

2.1.6. bUGYIRÓL ÉRKEZŐ ÚTSZAKASZON SEBESSÉGKORLÁTOZÁS ÜGYE

dr. Riebl Antal elmondja, hogy a Közmeghallgatáson a lakosok jelezték, hogy a Bugyiról beérkező útszakaszon még mindig kinn van a 40 km / h-s sebességkorlátozó tábla, mely azóta okafogyottá vált. A Pénzügyi Bizottság támogatja a tábla megszüntetését.

dr. Riebl Antal szavazásra teszi fel az határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

70/2017.(III.28.) számú képviselő-testületi határozat

Délegyháza Község Önkormányzatának Képviselő-testülete – mint a Délegyháza helyi közút kezelője – a Bugyi felé vezető útszakaszról beérkező járművek 40 km/h-s sebességkorlátozását feloldja, mert az okafogyottá vált.

Délegyháza Község Önkormányzat Képviselő- testülete felkéri Községgondnokságát, hogy a határozatban foglalt útszakaszról vegye le a korlátozó táblákat.

Határidő: 2017. április 20.

Felelős: Községgondnokság

2.1.7. MAJOSI ÚT ÖNKORMÁNYZATI TULAJDONÚ RÉSZÉN „7,5 T SÚLYKORLÁTOZÓ ZÓNA” ELŐJELZŐ TÁBLA KIHELYEZÉS ÜGYE

dr. Riebl Antal elmondja, hogy a behajtási rendeletben foglaltak végrehajtása során problémaként merült fel, hogy a Majosi útról érkezők tiltó tábla hiányában nem tudnak a behajtási tilalomról. Mivel a Majosi út állami tulajdonban és kezelésben van, megoldásként javasoljuk a Majosi út önkormányzati tulajdonban álló részére a „7,5 t súlykorlátozó Zóna” előjelző tábla, a Kölcsey, Petőfi, Árpád, Rákóczi, Vasút sor utakon 7,5 t súlykorlátozó táblák kihelyezését. A Pénzügyi Bizottság a kérelmet támogatja.

dr. Riebl Antal szavazásra teszi fel az határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

71/2017.(III.28.) számú képviselő-testületi határozat

Délegyháza Község Önkormányzatának Képviselő-testülete – mint a Délegyháza helyi közút kezelője – úgy dönt, hogy a Majosi út önkormányzati tulajdonú részén valamint az Kölcsey, Petőfi, Árpád, Vasút sor, Rákóczi utakon 7,5 t súlykorlátozó táblákat helyez ki.

A táblák kihelyezése az alábbi költségekkel jár:

1 db „7,5 t súlykorlátozó Zóna” előjelző tábla 8.000.-Ft +ÁFA/ db = bruttó 10.160.-Ft

5 db „7,5 t súlykorlátozó” tábla 6.000.-Ft+ÁFA/ db= bruttó 7.620.-Ft/ db bruttó 38.100.-FT

6 db oszlop: 5.900.-Ft +ÁFA/ db = 35.400.-Ft +ÁFA = bruttó 44.958.-Ft

12 db bilincs: 500.-Ft+ ÁFA/ db = 6.000.-Ft +ÁFA = bruttó 7.620.-Ft

Összesen: 79.400.-Ft +ÁFA

Bruttó 100.838.-Ft

Határidő: 2017. április 20.

Felelős: Községgondnokság

2.1.8. JÁRDAÉPÍTÉS LAKOSOK BEVONÁSÁVAL

dr. Riebl Antalelmondja, hogy közmeghallgatáson elhangzottak szerint, a lakosok összefogással megépítenék az előttük lévő járdákat, amennyiben az önkormányzat községgondnoksága biztosítaná számukra a járdaépítéshez szükséges sódert és egyéb szükséges anyagot.

Szilveszter Lajos alpolgármester jelzi, hogy álláspontja szerint a lakosság csak a járdák 1 méterre való kiásásáról gondoskodjok, a zsaluzást és a mixer betonnal történő kiöntés utáni bedolgozást a községgondnokság munkásai elvégzik. Javasolja, hogy a beérkezett igények szerint állítsanak rangsort.

dr. Riebl Antal szavazásra teszi fel az határozati javaslatot, miszerint Délegyháza Község Önkormányzatának Képviselő-testülete - mint a Délegyháza helyi közút kezelője – a 2017.03.21. napján tartott közmeghallgatáson elhangzott javaslatot támogatja, miszerint a lakosság és a községgondnokság összefogással építik meg a járdákat, oly módon, hogy 1 méter szélességben történő kiásásáról a lakosság gondoskodik, és a községgondnokság biztosítja a zsaluzást, valamint a mixer beton eldolgozását. A járdaépítés az érkezett igények rangsorolása alapján történik. Képviselő- testület támogatja a kezdeményezést és felkéri a részletek kidolgozására az Alpolgármestert.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

72/2017.(III.28.) számú képviselő-testületi határozat

Délegyháza Község Önkormányzatának Képviselő-testülete – mint a Délegyháza helyi közút kezelője – a 2017.03.21. napján tartott közmeghallgatáson elhangzott javaslatot támogatja, miszerint a lakosság és a községgondnokság összefogással építik meg a járdákat, oly módon, hogy 1 méter szélességben történő kiásásáról a lakosság gondoskodik, és a községgondnokság biztosítja a zsaluzást, valamint a mixer beton eldolgozását. A járdaépítés az érkezett igények rangsorolása alapján történik. Képviselő-testület támogatja a kezdeményezést és felkéri a részletek kidolgozására az Alpolgármestert.

Határidő: 2017. április 20.

Felelős: Községgondnokság, Alpolgármester

2.2. útfelújítások ügye

dr. Riebl Antal ismerteti az előterjesztést, miszerint pályázati támogatás a külterületi helyi utak építésére továbbra sem várható, belterületi utakra is csak korlátozottan, valamint a tanyákon, üdülőterületeken az „Önerős” helyi útépítés sem megoldható. A Képviselő- testületi tavalyi ülésén elvi döntés született arra vonatkozóan, hogy bruttó 50 millió Forint összegben kezdje meg 2017 tavaszán az útépítést saját erejéből. Az Önkormányzat felmérte a helyzetet és gazdasági megfontolásból: a Gallai út – Tsz Telepi útkereszteződésig; Villantó horgásztó melletti út; az Üdülő sétány kezdő 150 m-es szakasza; valamint a fenti útfelújítások előre nem látható kiadásaira bruttó 50 millió Forint összeget biztosít. A felújításokat és a hozzá kapcsolódó gazdasági döntést a Pénzügyi Bizottság támogatja.

dr. Riebl Antal szavazásra teszi fel az határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

73/2017.(III.28.) számú képviselő-testületi határozat

Délegyháza Község Önkormányzatának Képviselő-testülete - mint a Délegyháza helyi közút kezelője úgy dönt, hogy ahol pályázati támogatás a helyi utak építésére nem várható, valamint az „önerős” helyi útépítés nem megoldható, bruttó 50 millió Forint összegben Délegyháza Község Önkormányzata megkezdi az útépítést saját erejéből a 2017. évben az alábbiak szerint:

1. Gallai út (Árpád u. Némedi utcasarok (buszfordulótól) kezdve a Tsz Telepi útkereszteződésig) 1700 fm hosszan és 4,5 m szélességben melegen hengerelt, 4-5 cm vastag aszfalt burkolattal látnánk el a meglévő utat az útpadka szintezésével. Összköltsége kb. bruttó 30 000 000.-Ft-

2. Villantó horgásztó melletti utat, az üdülőterület és a falu összekötése érdekében, valamint hogy az építkezésekhez az építőanyagokat szállító járművek a faluközpontot elkerüljék, továbbá az Iskolabusz útvonalának racionalizálása érdekében. Összköltsége: kb. bruttó 10.000.000Ft

3.A Községgondnokság saját munkaerővel tervezi kijavítani az Üdülő sétány kezdő 150 m-es szakaszát, melyre, valamint a fenti útfelújítások előre nem látható kiadásaira elkülönítünk 10 000 000.-Ft-ot.

A Képviselő testület megbízza a polgármestert a fentiekhez szükséges intézkedések és előkészítő munkálatok elvégzésére, valamint az előkészítéshez szüksége szerződéskötésre a Polgármesteri Hivatal és szükséges szakemberek bevonásával.

Határidő: azonnal

Felelős: Polgármester, Jegyző, Alpolgármester

2.3. „Önerős” helyi útépítés 2017. I. ütem indítása

dr. Riebl Antal ismerteti a tervezett útépítés 2017. évi helyét és ütemét, valamint a Pénzügyi Bizottság állásfoglalását, miszerint a következő utcákban: Csepp köz, Csermely köz, Csobogó köz, Gizella telep, Gizella u., Gábor Áron u., Gomb köz, Vég és Vadvirág u.; és a II. verzió szerinti mart aszfalt (remix eljárással) tükörkialakítással, tömörítéssel (10 cm vastag), 0,5 m padka készítésével támogatja az előterjesztést.

dr. Riebl Antal szavazásra teszi fel az első határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

74/2017.(III.28.) számú képviselő-testületi határozat

Délegyháza Község Önkormányzatának Képviselő-testülete eldönti, hogy a szilárd burkolattal nem rendelkező utcák esetében a helyi utak szilárd burkolattal való ellátását, helyi útrendeletben szabályozva az ingatlantulajdonosok bevonásával valósítja meg.

Határidő: azonnal

Felelős: Polgármester, Jegyző, Alpolgármester

dr. Riebl Antal szavazásra teszi fel a második határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

75/2017.(III.28.) számú képviselő-testületi határozat

Délegyháza Község Önkormányzatának Képviselő-testülete a tervezett beruházási/kivitelezési költségeket a tervezett utcákban az „érdekeltekből” „útépítő közösségek” szervezésével és az általuk fizetett érdekeltségi hozzájárulással, illetve az Önkormányzat szerepvállalásával (meglévő pénzeszközzel és az érdekeltek által kötött LTP fedezetű hitel felvételével) kívánja biztosítani.

Tőketörlesztés:

* Esedékessége: az LTP szerződés futamidejéhez igazodva a futamidő végén egy összegben
* Fedezete: az LTP szerződés várható megtakarítási összege, az állami támogatással és a betéti kamattal növelve

Kamatfizetés és esedékessége:

Önkormányzat: negyedévente az Önkormányzati önerő részeként.

Határidő: azonnal

Felelős: Polgármester, Jegyző, Alpolgármester

dr. Riebl Antal szavazásra teszi fel a harmadik határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

76/2017.(III.28.) számú képviselő-testületi határozat

Délegyháza Község Önkormányzatának Képviselő-testülete a felsorolt utcák (Csepp köz 1581/21, Csermely köz 1581/27, Csobogó köz 1582, Gizella telep 1212, Gizella utca 329/6, 330, 1542, Gábor Áron u. 1553/5, Gomb köz, Vég utca, Vadvirág utca) közösségeinek körében kezdeményezi az útépítő közösségek megszervezését.

Határidő: azonnal

Felelős: Polgármester, Jegyző, Alpolgármester

dr. Riebl Antal szavazásra teszi fel a negyedik határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

77/2017.(III.28.) számú képviselő-testületi határozat

Délegyháza Község Önkormányzatának Képviselő-testülete a 2/3-os szervezettséget elérő utcák beruházásainak finanszírozását, kivitelezését, beruházói minőségben vállalja.

Határidő: azonnal

Felelős: Polgármester, Jegyző, Alpolgármester

dr. Riebl Antal szavazásra teszi fel az ötödik határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

78/2017.(III.28.) számú képviselő-testületi határozat

Délegyháza Község Önkormányzatának Képviselő-testülete az érintett utcák esetében az 1. sz. melléklet szerinti:

II. verzió szerinti kivitelezési mód alapján valósítja meg a beruházást (mart aszfalt /remix eljárással/ tükörkialakítással, tömörítéssel (10 cm vastag), 0,5 m padka.)

Határidő: azonnal

Felelős: Polgármester, Jegyző, Alpolgármester

dr. Riebl Antal szavazásra teszi fel a hatodik határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

79/2017.(III.28.) számú képviselő-testületi határozat

Délegyháza Község Önkormányzatának Képviselő-testülete az Önerő részeként az kedvezményes FUNDAMENTA Lakás-elő takarékossági (továbbiakban LTP) szerződést kötők esetében a számlanyitási díj megfizetését átvállalja. A választott kivitelezési módozat szerint: II. verzió szerinti kivitelezés esetén: 9 000 Ft/ingatlan

Ugyanezzel az összeggel csökkenti az egyösszegű illetve részletfizetés vállalók hozzájárulási összegét is.

Határidő: azonnal

Felelős: Polgármester, Jegyző, Alpolgármester

dr. Riebl Antal szavazásra teszi fel a hetedik határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

80/2017.(III.28.) számú képviselő-testületi határozat

Délegyháza Község Önkormányzatának Képviselő-testülete az érdekeltek fejlesztési hozzájárulását a beruházással érintett területen „egy érdekeltségi egységre”/egy önálló helyrajzi számon lévő ingatlan /(lakás, családi ház, építési telek, üzem, intézmény stb.) magánszemélyek, jogi személyek és jogi személyiséggel nem rendelkező gazdasági társaságok esetében egyaránt: II. verzió szerinti kivitelezés esetén: 338 211 Ft/ingatlan összegben állapítja meg.

Határidő: azonnal

Felelős: Polgármester, Jegyző, Alpolgármester

dr. Riebl Antal szavazásra teszi fel az nyolcadik határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

81/2017.(III.28.) számú képviselő-testületi határozat

Délegyháza Község Önkormányzatának Képviselő-testülete a hozzájárulás megfizetésére három lehetőség választását biztosítja:

1. A magánszemélyek részére a kedvezményes LTP szerződés megkötése esetén:

II. verzió szerinti kivitelezés esetén: 5 420 Ft/ 49 hónap = 265 580 Ft/ingatlan

1. Egyösszegű fizetés önkormányzat felé:

II. verzió szerinti kivitelezés esetén: 338 211 Ft/ingatlan

1. Folyamatos részletfizetés az önkormányzat felé:

II. verzió szerinti kivitelezés esetén: 6 902 Ft/ 49 hónap= 338 198 Ft/ingatlan

Határidő: azonnal

Felelős: Polgármester, Jegyző, Alpolgármester

dr. Riebl Antal szavazásra teszi fel a kilencedik határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

82/2017.(III.28.) számú képviselő-testületi határozat

Délegyháza Község Önkormányzatának Képviselő-testülete az útépítő közösség sikeres megszervezése esetén a kivitelezését meglévő pénzeszközzel illetve az Önkormányzat által az OTP Bank Zrt-től felvételre kerülő hitellel finanszírozza.

A hitelkonstrukció rövid ismertetése:

Az OTP Bank és az OTP LTP szerződéses partnereként, az Önkormányzati finanszírozásra az OTP Bank által kidolgozott helyi közút finanszírozási program, amelyet az MFB Önkormányzati Infrastruktúrafejlesztési Program 2020-al együtt alkalmaz.

Hitelcél: MFB ÖIP 5.1. hitelcélja: Helyi közutak építése, felújítása

Hitelfelvevő: Helyi önkormányzatok (a beruházó az önkormányzat, a számlákat az önkormányzat nevére kell kiállítani, a létrehozott vagyon /közút/ az önkormányzat tulajdonába kerül)

A hitel típusa:

Éven túli lejáratú, kedvezményes kamatozású refinanszírozott hitel

Devizanem: HUF

A hitel felhasználása:

Az Ötv.-ben meghatározott kötelező közszolgáltatás - helyi közutak fenntartása - ellátásához szükséges, a hatályos európai uniós és magyar környezetvédelmi jogszabályoknak megfelelő beruházás és a beruházáshoz közvetlenül kapcsolódó immateriális javak finanszírozása.

Hitel összege:

A beruházás költségeinek maximum 95%-a. A hitel összegét a beruházási költség és az érdekeltségi hozzájárulás (lakástakarék szerződés esetén a megtakarítási összege) figyelembe vételével kell megállapítani.

Saját erő: A beruházás nettó – vagy amennyiben a hitelfelvevő áfa visszaigénylésére nem jogosult, bruttó – bekerülési értékének legalább 5%-a.

Futamidő: Max. 6 év (a Lakás takarékpénztár szerződés megtakarítási időszakához igazodva)

Rendelkezésre tartási időszak: Legfeljebb 4 év

Türelmi idő: Max. 5 év (az LTP szerződések futamidejéhez igazodva, /megtakarítási idő+3 hónap kiutalási időszak+ max 6 hónap biztonsági tartalék idő/, egy projektben csak egyféle LTP köthető)

Fedezet: Elsődlegesen a lakás takarékpénztári szerződések megtakarítási összegének engedményezése az önkormányzatra, ill. az önkormányzat által a Bankra. (Az LTP szerződés megtakarítási összege: a lakossági befizetésekből és a befizetések után járó 30% állami támogatásból + betéti kamatból áll.)

Tőketörlesztés:

* Esedékessége: az LTP szerződés futamidejéhez igazodva a futamidő végén egy összegben
* Fedezete: az LTP szerződés várható megtakarítási összege, az állami támogatással és a betéti kamattal növelve

Kamatfizetés és esedékessége:

Önkormányzat: negyedévente az Önkormányzati önerő részeként.

Határidő: azonnal

Felelős: Polgármester, Jegyző, Alpolgármester

2.4. Délegyháza Község Önkormányzat adósságot keletkeztető ügyleteiből eredő fizetési kötelezettségeinek megállapítása – és a kapcsolódó költségvetés módosítás

dr. Riebl Antal elmondja, hogy az ingatlantulajdonosok bevonásával, az útépítő közösségek létrehozásával tervezett útfelújítások lényege a lakás-takarékpénztári konstrukció, melyben a lakosság útépítési célú megtakarításai, az ehhez járó állami támogatás, valamint az Önkormányzati forrás bevonásával, egy hitelfelvételi konstrukció keretében történne a felújítás finanszírozása. Ahhoz, hogy az útfelújításra, és majdan az ehhez szükséges hitelelvételre sor kerülhessen, szükséges az Államkincstár felé előre jelezni az esetleges későbbi hitelfelvételi szándékot, melyhez szükség van az Önkormányzat adósságot keletkeztető ügyleteiből eredő fizetési kötelezettségeinek határozatban történő megállapítására, valamint a tervezett hitelfelvételnek a költségvetési rendeletben történő szerepeltetésre, mely a költségvetési rendelet módosítását igényli. A Pénzügyi Bizottság azzal a kikötéssel támogatja a határozatot a tervezett hitelfelvételről, valamint a kapcsolódó rendelet módosítását, hogy az csak a hitelfelvételi lehetőség megteremtésére vonatkozik.

dr. Riebl Antal kéri a kitekintő határozat meghozatalát, szavazásra teszi fel az határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

83/2017.(III.28.) számú képviselő-testületi határozat

Délegyháza Község Önkormányzata Képviselő-testülete a saját bevételei összegét, valamint az adósságot keletkeztető ügyleteiből eredő fizetési kötelezettségeinek három évre várható összegét a mellékelt táblázatban bemutatottak szerint (*1. melléklet*) változatlan formában jóváhagyja.

Határidő: azonnal

Felelős: Polgármester

dr. Riebl Antal szavazásra teszi fel a rendelet elfogadását, az előterjesztéssel egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás nélkül és nem szavazat nélkül az alábbi rendeletet alkotta:

DÉLEGYHÁZA KÖZSÉG ÖNKORMÁNYZATA

# Képviselő-testületének

……. /2017. ( …) önkormányzati rendelete

 Az önkormányzat 2017. évi költségvetéséről szóló 4/2017.(II.15.) önkormányzati rendelet

1. sz. módosításáról

(a rendelet elfogadásra került 2017.III.28-án, kihirdetve 6/2017.(III.29.) számon 2017. III.29. napján)

3. INGATLANÜGYEK – előadó: dr. Riebl Antal

3.1. DÉLEGYHÁZA 0129/58 HRSZ-Ú INGATLAN 12/48 ARÁNYÚ TULAJDONI HÁNYADÁNAK FELAJÁNLÁSA ÖNKORMÁNYZATUNK RÉSZÉRE

dr. Riebl Antal elmondja, hogy Szabó Gergely Gábor Ügyvéd Pintér Márk Tamás képviseletében eljárva megkereste Önkormányzatunkat a Délegyháza 0129/58 hrsz-ú szántó megjelölésű külterületi ingatlan 12/48 arányú tulajdoni hányadának vételre történő felajánlása céljából. A Pénzügyi Bizottság támogatja az előterjesztést és a vételárnak 30 ezer forintban történő megállapítást.

dr. Riebl Antal szavazásra teszi fel az határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

84/2017.(III.28.) számú képviselő-testületi határozat

Délegyháza Község Önkormányzat Képviselő-testülete megtárgyalta Szabó Gergely Gábor Ügyvéd (Szabó Gergely Gábor Ügyvédi Iroda, 1153 Budapest, Eötvös u. 171.) Pintér Márk Tamás (lakcím: ………………, továbbiakban: Tulajdonos) képviseletében eljáró ügyvéd ajánlatát, s annak megfelelően meg kívánja vásárolni Pintér Márk Tamás résztulajdonában lévő Délegyháza 0129/58 hrsz-ú, szántó megjelölésű 3229 m2 térmértékű külterületi ingatlan 12/48 arányú tulajdoni hányadát bruttó 30 000 Ft összegű vételárét. Délegyháza Község Önkormányzat Képviselő-testülete jelen ajánlata legkésőbb 2017. június 30. napjáig érvényes, Tulajdonos legkésőbb eddig az időpontig keresheti fel Délegyháza Község Önkormányzatát adásvételi szerződés-tervezetével.

Délegyháza Község Önkormányzat Képviselő-testülete felhatalmazza dr. Riebl Antal polgármestert, hogy a jogügylethez szükséges adásvételi szerződést aláírja, valamint hogy a további szükséges intézkedéseket megtegye.

Délegyháza Község Önkormányzata kiköti, hogy az adásvétellel járó mindennemű költség (adásvételi szerződés elkészítése, földhivatali eljárás) Tulajdonost terheli.

Határidő: azonnal

Felelős: Polgármester

3.2. AZ USZODA LÉTESÍTÉSE – A TELEPÍTÉS HELYÉNEK MÓDOSÍTÁSA

dr. Riebl Antal az uszoda megvalósítás helyszíneként kijelölt ingatlan a benyújtandó TAO pályázati anyagban előre nem volt tervezve, kezelhetetlen, így a pályázat sikerességét veszélyeztetné. Új helyszínként a Délegyháza 1167/22 hrsz-ú ingatlant javasolta Önkormányzatunk, mely a helyszíni bejárást követően mind a tervező, mind a pályázatíró, mind pedig a kezdeményező Alfa SC Kispest Egyesületnek megfelelő volt. A Pénzügyi Bizottság az új ingatlan kijelölését támogatja.

dr. Riebl Antal szavazásra teszi fel az határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

85/2017.(III.28.) számú képviselő-testületi határozat

Délegyháza Község Önkormányzat Képviselő-testülete módosítani kívánja a korábban ez ügyben meghozott 214/2016.(XI.21.) számú, valamint az 53/2017.(II.28.) számú Képviselő-testületi határozatát az alábbiak szerint:

Délegyháza Község Önkormányzat Képviselő-testülete támogatja az Alfa Sport Club Kispest Egyesület (1195 Budapest, Árpád u. 1/a, Csordás György elnök) uszodafejlesztési elképzelését, s a megvalósítás helyszíneként Délegyháza Község Önkormányzat tulajdonában lévő Délegyháza 1167/22 hrsz-ú, 3 ha 5535 m2 térmértékű kivett sporttelep megjelölésű ingatlant jelöli ki.

Délegyháza Község Önkormányzat Képviselő-testülete együtt kíván működni az Alfa Sport Club Kispest Egyesülettel (Továbbiakban: Egyesület, 1195 Budapest, Árpád u. 1/a, Csordás György elnök) Délegyháza Község Önkormányzat tulajdonát képező Délegyháza 1167/22 hrsz-ú, 3 ha 5535 m2 térmértékű kivett sporttelep megjelölésű ingatlanján tervezett uszoda sportkomplexum a „Látvány Csapatsport Támogatási Pályázat, Vízilabda Sportágfejlesztési Program” keretén belül pályázati úton történő megvalósításában. Délegyháza Község Önkormányzat Képviselő-testülete a 2017. április 30. határnapig benyújtandó pályázathoz szükséges engedélyes tervek elkészítéséhez – külön megállapodás alapján – bruttó 2 000 000 Ft összegű kötelezettséget vállal, mely összeg rendelkezésére állását igazolja. Délegyháza Község Önkormányzat Képviselő-testülete felhatalmazza dr. Riebl Antal polgármestert, hogy a korábban ez ügyben megszerkesztett megállapodás módosítását aláírja, valamint hogy a tervezési feladatok ellátása érdekében mindennemű segítséget Egyesület részére biztosítson.

Határidő: azonnal

Felelős: polgármester, jegyző

Bednárik László képviselő távozott 18,55-órakor.

3.3. CSEPPKŐ GYERMEKOTTHONI KÖZPONT MEGKERESÉSE KALANDPARK KIALAKÍTÁSÁRA ALKALMAS INGATALN ÜGYÉBEN

dr. Riebl Antal elmondja, hogy a Cseppkő Gyermekotthoni Központ azzal kereste meg az Önkormányzatot, hogy terveik közt szerepel egy olyan kalandpark kialakítása, mely a rászoruló gyermekek szórakozását/szórakoztatását szolgálja. Terveik megvalósításához olyan ingatlant keresnek, mely 1 - 10 ha nagyságú. Az Önkormányzatának érdekeltségébe két ilyen „nagyobb” terület is tartozik, az egyik a Demo - Rend Kft. tulajdonában lévő Délegyháza 0148/7 hrsz-ú, kivett anyagbánya megjelölésű 3 ha 0234 m2 térmértékű ingatlan, a másik terület az Önkormányzat tulajdonában álló strandfoci pálya területe, ami a mellette lévő területekkel együtt már megfelelő nagyságú lenne. A Cseppkő Gyermekotthoni Központ Alapítvány igazgatója személyes egyeztetést is kért. A Pénzügyi Bizottság az előterjesztést támogatja.

dr. Riebl Antal szavazásra teszi fel az határozati javaslatot, miszerint Délegyháza Község Önkormányzat Képviselő-testülete támogatja a Cseppkő Gyermekotthoni Központ (1025 Budapest, Cseppkő u. 74., Dr. Herczeg Krisztián igazgató) kalandpark kialakítási elképzelését, s együtt kíván működni az Alapítvánnyal. A kalandpark kialakításának lehetséges helyszíneként Délegyháza Község Önkormányzat tulajdonát képező: Délegyháza 286/7 hrsz-ú, kivett beépítetlen terület megjelölésű 1 ha 3000 m2 térmértékű, Délegyháza 281/4 hrsz-ú, kivett géppark megjelölésű 4233 m2 térmértékű, Délegyháza 281/5 hrsz-ú, kivett beépítetlen terület megjelölésű 1696 m2 térmértékű, és Délegyháza 284 hrsz-ú, kivett közterület megjelölésű 1127 m2 térmértékű belterületi ingatlanjait illetőleg az önkormányzat érdekeltségébe tartozó 0148/7 hrsz-ú kivett agyagbánya megjelölésű, 3 ha 023 m2 térmértékű külterületi ingatlant jelöli ki. Délegyháza Község Önkormányzat Képviselő-testülete felhatalmazza dr. Riebl Antal polgármestert, hogy az Alapítvány elképzeléseivel kapcsolatosan a szükséges további tárgyalásokon a fent kijelölt ingatlanok tekintetében az Önkormányzat képviseletében eljárjon.

Képviselő-testület szavazott: (5 fő), 5 igen szavazattal, tartózkodás és nem szavazat nélkül az alábbi határozatot hozta:

86/2017.(III.28.) számú képviselő-testületi határozat

Délegyháza Község Önkormányzat Képviselő-testülete támogatja a Cseppkő Gyermekotthoni Központ (1025 Budapest, Cseppkő u. 74., Dr. Herczeg Krisztián igazgató) kalandpark kialakítási elképzelését, s együtt kíván működni az Alapítvánnyal. A kalandpark kialakításának lehetséges helyszíneként Délegyháza Község Önkormányzat tulajdonát képező:

Délegyháza 286/7 hrsz-ú, kivett beépítetlen terület megjelölésű 1 ha 3000 m2 térmértékű,

Délegyháza 281/4 hrsz-ú, kivett géppark megjelölésű 4233 m2 térmértékű,

Délegyháza 281/5 hrsz-ú, kivett beépítetlen terület megjelölésű 1696 m2 térmértékű, és

Délegyháza 284 hrsz-ú, kivett közterület megjelölésű 1127 m2 térmértékű

belterületi ingatlanjait, illetőleg az önkormányzat érdekeltségébe tartozó 0148/7 hrsz-ú kivett agyagbánya megjelölésű, 3 ha 023 nm2 térmértékű külterületi ingatlant jelöli ki. Délegyháza Község Önkormányzat Képviselő-testülete felhatalmazza dr. Riebl Antal polgármestert, hogy az Alapítvány elképzeléseivel kapcsolatosan a szükséges további tárgyalásokon a fent kijelölt ingatlanok tekintetében az Önkormányzat képviseletében eljárjon.

Határidő: azonnal

Felelős: Polgármester

4. Támogatási kérelmek – előadó: dr. Riebl Antal

4.1. Margaréta Nyugdíjas Klub támogatási kérelme

dr. Riebl Antal elmondja, hogy A Margaréta Nyugdíjasklub támogatási kérelemmel fordult Önkormányzatunkhoz, melyben 90.000,- Ft összegű támogatást kérnek 3-4 nyugdíjas társklub visszahívására és vendéglátására. Mivel a Margaréta Nyugdíjas Klub nem bejegyzett szervezet, kizárólag az Önkormányzat közművelődési kormányzati funkciójára tervezett összeg megemelésével történhet a támogatás.

dr. Molnár Zsuzsanna elmondja, hogy a finanszírozást úgy is lehetne csinálni, hogy a Kölcsey Művelődési Központ helyett a nem bejegyzett csoportnak adják a támogatást, de állásfoglalást kértek a belső ellenőrtől a finanszírozással kapcsolatosan, aki a már bevált módszer további követését javasolta.

dr. Riebl Antal szavazásra teszi fel az határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (5 fő), 5 igen szavazattal, tartózkodás és nem szavazat nélkül az alábbi határozatot hozta:

87/2017.(III.28.) számú képviselő-testületi határozat

Délegyháza Község Önkormányzat Képviselő-testülete a Margaréta Nyugdíjas Klub által a társ nyugdíjas klubok meghívása okán szervezendő rendezvénye kiadásainak biztosítása céljából 90.000,- Ft összeggel megemeli az Önkormányzat költségvetésének a közművelődési kormányzati funkcióra tervezett kiadásait. Képviselő-testület felkéri Hivatalát fentieknek a 2017. évi költségvetési rendeleten történő átvezetésére.

Határidő: azonnal

Felelős: Polgármester, Jegyző

4.2. Magyar Máltai Szeretetszolgálat Délegyházi Csoportja kérelme

dr. Riebl Antal elmondja, hogy a Magyar Máltai Szeretetszolgálat kérelemmel fordult Önkormányzatunkhoz, melyben az egy hétig tartó nyári gyerektáboruk részére 100.000,- Ft összegben kérnek támogatást.

dr. Riebl Antal szavazásra teszi fel az határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (5 fő), 5 igen szavazattal, tartózkodás és nem szavazat nélkül az alábbi határozatot hozta:

88/2017.(III.28.) számú képviselő-testületi határozat

Délegyháza Község Önkormányzat Képviselő-testülete 2017. évre 100.000,- Ft összegű vissza nem térítendő támogatásban részesíti a Magyar Máltai Szeretetszolgálat Délegyházi Csoportját a nyári Máltai Gyerektáboruk költségeinek támogatása céljából.

Határidő: azonnal

Felelős: Polgármester, Jegyző

4.3. Kölcsey Kórus támogatási kérelme

dr. Riebl Antal elmondja, hogy a Kölcsey Kórus támogatási kérelmet nyújtotta be, melyben 25.000,- Ft összegű támogatást kérnek céljaik megvalósításához. Tekintettel arra, hogy a Kölcsey Kórus nem bejegyzett szervezet, kizárólag az Önkormányzat közművelődési kormányzati funkciójára tervezett összeg megemelésével tudunk számukra támogatást biztosítani.

dr. Riebl Antal szavazásra teszi fel az határozati javaslatot, miszerint Délegyháza Község Önkormányzat Képviselő-testülete a Kölcsey Kórus céljainak megvalósítására 25.000,- Ft összeggel megemeli az Önkormányzat költségvetésének a közművelődési kormányzati funkcióra tervezett kiadásait. Képviselő-testület felkéri Hivatalát fentieknek a 2017. évi költségvetési rendeleten történő átvezetésére.

Képviselő-testület szavazott: (5 fő), 5 igen szavazattal, tartózkodás és nem szavazat nélkül az alábbi határozatot hozta:

89/2017.(III.28.) számú képviselő-testületi határozat

Délegyháza Község Önkormányzat Képviselő-testülete a Kölcsey Kórus céljainak megvalósítására 25.000,- Ft összeggel megemeli az Önkormányzat költségvetésének a közművelődési kormányzati funkcióra tervezett kiadásait. Képviselő-testület felkéri Hivatalát fentieknek a 2017. évi költségvetési rendeleten történő átvezetésére.

Határidő: azonnal

Felelős: Polgármester, Jegyző

4.4. Délegyházi Horgász Sportegyesület támogatási kérelme

dr. Riebl Antal elmondja, hogy a Délegyházi Horgász Sportegyesület támogatási kérelemmel fordult az Önkormányzathoz, melyben az Egyesület által szervezendő I. Délegyházi Pisztrángsügér Fesztivál megvalósításához kérnek támogatást, 300.000,- Ft összegben. A kérelem benyújtását követően az ügyben személyes egyeztetést alapján 220.000,- Ft támogatás odaítélését javasolja.

dr. Riebl Antal szavazásra teszi fel az határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (5 fő), 5 igen szavazattal, tartózkodás és nem szavazat nélkül az alábbi határozatot hozta:

90/2017.(III.28.) számú képviselő-testületi határozat

Délegyháza Község Önkormányzat Képviselő-testülete 2017. évre 220.000,- Ft összegű vissza nem térítendő támogatásban részesíti a Délegyházi Horgász Sportegyesületet az Egyesület által szervezendő I. Délegyházi Pisztrángsügér Fesztivál megvalósításának támogatása céljából.

Határidő: azonnal

Felelős: Polgármester, Jegyző

5. SZMSZ módosítása – előadó: dr. Riebl Antal és dr. Molnár Zsuzsanna

dr. Molnár Zsuzsanna elmondja, hogy megvizsgálták a Képviselő-testület által a szerveire átruházott hatásköröket, és megállapítottuk, hogy a szociális ellátásokról szóló rendeletben a Polgármesterre, a Szociális - Egészségügyi Bizottságra, valamint a Jegyzőre átruházott hatásköröket az SZMSZ-en is át kell vezetni. A Pénzügyi Bizottság az SZMSZ módosítását támogatja.

dr. Riebl Antal szavazásra teszi fel a rendelet elfogadását, az előterjesztéssel egyezően, mely a jegyzőkönyv mellékletét képezi.

Képviselő-testület szavazott: (5 fő), 5 igen szavazattal, tartózkodás nélkül és nem szavazat nélkül az alábbi rendeletet alkotta:

DÉLEGYHÁZA KÖZSÉG ÖNKORMÁNYZATA

1. Képviselő-testületének

……/2017. (…) önkormányzati rendelete

a Képviselő-testület Szervezeti és Működési Szabályzatáról szóló 10/2011. (II.16.)

önkormányzati rendelet módosításáról

(a rendelet elfogadásra került 2017.III.28-án, kihirdetve 7/2017.(III.29.) számon 2017. III.29. napján)

6. EGYÉB TELEPÜLÉSFEJLESZTÉSI ÉS ÜZEMELTETÉSI ÜGYEK

6.1. MÁV ÁLLOMÁS KÖZVILÁGÍTÁS ÜGYE

dr. Riebl Antal elmondja, hogy személyes tapasztalata alapján kérte, hogy a MÁV állomás a késő esti és kora reggeli időpontban a sötétség miatt balesetveszélyes. A probléma kivizsgálására és megoldására felkértük Elmű Zrt-ot, mely Kisduna- Vill Kft. 1 457 000 Ft + ÁFA összegért kiépíti a három oszlopot MÁV épülethez és hálózatot, melyet a kiépítést követően az Önkormányzata átad az Elmű Zrt-nek. A munkálatok a megrendelést követően kb. 1 hónap múlva készülnek el.

dr. Riebl Antal szavazásra teszi fel az határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (5 fő), 5 igen szavazattal, tartózkodás és nem szavazat nélkül az alábbi határozatot hozta:

91/2017.(III.28.) számú képviselő-testületi határozat

Délegyháza Község Önkormányzatának Képviselő-testülete úgy dönt, hogy a MÁV állomás környékét és a kereszteződést Kisduna- Vill Kft. árajánlata alapján 3 db közvilágítási lámpaoszloppal és hálózattal látja el, melyeket a kiépítést követően átad Elmű Zrt. nek.

A kiépítés költsége: 1 457 000.-Ft +ÁFA

Délegyháza Község Önkormányzat Képviselő- testülete felhatalmazza a Polgármestert a szerződéskötésre és felkéri Hivatalát a szükséges megrendelések elkészítésére.

Határidő: 2017. április 5.

Felelős: Képviselő- testület

6.2. délegyháza közvilágítási ügye

dr. Riebl Antal jelezte, hogy reggelenként a MÁV állomáson és Árpád utcában vak sötétség van és kérte, hogy jelezzük ezt Elmű Zrt. felé és kérjük, hogy fél órával állítsák későbbre a közvilágítás lekapcsolását. A településüzemeltetés a problémát jelezte a szolgáltató felé, akinek válasza után célszerű lenne a település világításának egységesítése.

dr. Riebl Antal szavazásra teszi fel az határozati javaslatot, miszerint Délegyháza Község Önkormányzatának Képviselő-testülete úgy dönt, hogy a közvilágítási lámpák kódolását egységesen Pesti kódolású vevőkészülékre kívánja cserélni, így biztosítva nem csak a kapcsolási naptár periodikus kapcsolási idejét, hanem a fényviszonyoknak megfelelő közvilágítást. Délegyháza Község Önkormányzatának Képviselő-testülete felhatalmazza polgármesterét 27db vevő készülék lecserélésére és a szerződés módosítására. Délegyháza Község Önkormányzatának Képviselő-testülete a beruházáshoz biztosítja az előre kalkulált 650.000.-Ft +ÁFA összeget, valamint tudomásul veszi a fogyasztásnövekedésből adódó 2-3 %-os változást.

Képviselő-testület szavazott: (5 fő), 5 igen szavazattal, tartózkodás és nem szavazat nélkül az alábbi határozatot hozta:

92/2017.(III.28.) számú képviselő-testületi határozat

Délegyháza Község Önkormányzatának Képviselő-testülete úgy dönt, hogy a közvilágítási lámpák kódolását egységesen Pesti kódolású vevőkészülékre kívánja cserélni, így biztosítva nem csak a kapcsolási naptár periodikus kapcsolási idejét, hanem a fényviszonyoknak megfelelő közvilágítást.

Délegyháza Község Önkormányzatának Képviselő-testülete felhatalmazza polgármesterét 27db vevő készülék lecserélésére és a szerződés módosítására. Délegyháza Község Önkormányzatának Képviselő-testülete a beruházáshoz biztosítja az előre kalkulált 650.000.-Ft +ÁFA összeget, valamint tudomásul veszi a fogyasztásnövekedésből adódó 2-3 %-os változást.

Határidő: azonnal

Felelős: Polgármester, jegyző

6.3. ENERGETIKAI PÁLYÁZATTAL KAPCSOLATOS ÜGYEK

dr. Riebl Antal elmondja, hogy az önkormányzat pályázatot nyert a polgármesteri hivatal és iskola energetikai korszerűsítésére. A pályázatból azonban – mivel annak keretében nem finanszírozható – kimaradt a műszaki ellenőri, záró audit és közzétételi feladatok finanszírozása, amely azonban szükséges. Ennek a problémának az orvoslására javasolja Papp Mónika megbízását.

dr. Riebl Antal szavazásra teszi fel az határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (5 fő), 5 igen szavazattal, tartózkodás és nem szavazat nélkül az alábbi határozatot hozta:

93/2017.(III.28.) számú képviselő-testületi határozat

Délegyháza Község Önkormányzatának Képviselő-testülete elhatározza, hogy a „Délegyháza Község polgármesteri hivatalának és iskolájának energetikai korszerűsítése” című és KEHOP-5.2.9-16-2016-00016 azonosítószámú pályázathoz kapcsolódóan megbízza Papp Mónika egyéni vállalkozót a műszaki ellenőri feladatokkal: 895.000 Ft+ÁFA összegért, záró audit jelentés készítésével: 500.000 Ft+Áfa összegért valamint a közzététel biztosításával: 720.000 Ft+ áfa összegért.

Határidő: azonnal

Felelős: Polgármester, jegyző

dr. Riebl Antal köszöni a végzett munkát és bezárja az ülést.

k.m.f.

|  |  |
| --- | --- |
| dr. Riebl AntalpolgármesterDarabos Zsuzsanna | dr. Molnár ZsuzsannajegyzőGörbe István |
| hitelesítő képviselő | hitelesítő képviselő |
|  |  |